Juuli 2022

**Juuli 2022**, kroonika.

2022. aasta juuli algas reedel ja lõppes 31 ööpäeva hiljem neljapäeval.

## [[1. juuli]]
* Toimus raketirünnak Serhijivkale, kus Vene väed ründasid tiibrakettidega Odessa oblastis asuvat Serhijivka asulat.
* Tšehhist sai järgnevaks pooleks aastaks Euroopa Liidu Nõukogu eesistujariik.
* UNESCO arvas Ukraina borši ohus oleva vaimse kultuuripärandi nimekirja. Sellega lõppes ka nn boršisõda, kus nii Ukraina kui ka Venemaa nimetasid borši enda supiks.
* Iraani Hormozgāni provintsi tabas maavärin magnituudiga 6,1. 2022. aasta Hormozgāni maavärinas hukkus viis inimest.
* Usbekistanis puhkesid rahutused Karakalpakkia autonoomses vabariigis. Meeleavalduse kutsus esile plaan kärpida piirkonna autonoomsust.

## [[2. juuli]]
* Rakveres algas kahepäevane IV Eesti meeste tantsupidu.

## [[3. juuli]]
* Ungaris lõppesid 2022. aasta ujumise maailmameistrivõistlused.

## [[6. juuli]]
* Suurbritannias algasid 2022. aasta jalgpalli naiste Euroopa meistrivõistlused.

## [[7. juuli]]
* Suurbritannia peaminister Boris Johnson astus tagasi Konservatiivse Partei juhi kohalt. Ta lubas jääda peaministriks, kuni erakond on välja valinud uue peaministrikandidaadi.

## [[8. juuli]]
* Jaapani endist peaministrit Shinzō Abet tulistati Nara linnas peetud kampaaniakõne ajal ning ta suri hiljem samal päeval haiglas.
* Suurbritannia ilmateenistus Met Office avaldas esimesed kuumahoiatused, mida võib pidada 2022. aasta Suurbritannia kuumalaine alguseks.
* Kremlimeelne vene häkkerite grupp Killnet sooritas ulatusliku küberrünnaku Läti vastu.
* Reformierakond, Isamaa ja Sotsiaaldemokraadid teatasid, et jõudsid uue koalitsiooni moodustamises kokkuleppele.

## [[9. juuli]]
* Ukrainas toimus Vene raketirünnak Tšassiv Jarile.
* Ulatusliku majanduskriisi käes kannatavas Sri Lankas tungisid meeleavaldajad presidendipaleesse. President Gotabaya Rajapaksa teatas, et astub 13. juulil tagasi.

## [[10. juuli]]
* Ettevõttest Uber lekkis 124 000 dokumenti aastatest 2013–2017, millest nähtuus, kuidas ettevõte tegi koostööd mõne poliitikuga, püüdes saavutada ärieeliseid.

## [[11. juuli]]
* Avalikustati esimene James Webbi kosmoseteleskoobi tehtud foto.
*2022. aasta rünnak Nova Kahhovkale

## [[14. juuli]]
* Kaja Kallase valitsus astus tagasi.
* 2022. aasta raketirünnakud Vinnõtsjale: Venemaa väed tegid Ukrainas raketirünnaku Vinnõtsja kesklinnale.

## [[15. juuli]]
* Eugene'is Oregoni osariigis USA-s algasid 2022. aasta kergejõustiku maailmameistrivõistlused.

## [[18. juuli]]
* Ametisse astus Kaja Kallase teine valitsus.

## [[19. juuli]]
* Põhja-Makedoonia ja Albaania alustasid Euroopa Liidu liitumisläbirääkimisi.

## [[21. juuli]]
* Seoses Itaalia valitsuskriisiga astus ametist tagasi peaminister Mario Draghi.
* Indias toimusid presidendivalimised, mille võitis Droupadi Murmu.
* Euroopa Keskpank tõstis kõiki kolme baasintressimäära 0,5 protsenti.

## [[23. juuli]]
* Vanuatul toimusid presidendivalimised, mille võitis Nikenike Vurobaravu.
* Maailma Terviseorganisatsioon kuulutas ahvirõugete puhangu ülemaailmseks tervisehädaolukorraks.

## [[26. juuli]]
* Saudi Araabia kroonprints Muḩammad bin Salmān jõudis Ateenasse, kust alustas oma Euroopa ringreisi.
* Suurbritannia nimetati 2023. aasta Eurovisiooni lauluvõistluse korraldajaks. Kuigi 2022. aasta võistluse võitis Ukraina, ei ole võimalik sõja tõttu Ukrainas lauluvõistlust pidada.

## [[27. juuli]]
* Lõuna-Korea ja Poola esindajad sõlmisid Varssavis raamleppe, mille järgi Poola ostab üle 1600 K2 Black Pantheri tanki ja K9 Thunderi liikursuurtüki ning ligi poolsada FA-50 hävituslennukit.
* USA president Joe Biden kuulutas välja uue energia- ja kliimapaketi, millele loodab saada senatis heakskiidu enne novembris toimuvaid vahevalimisi. Seaduseelnõu hõlmab muuhulgas 370 miljardi dollari investeerimist energiajulgeoleku ja kliimamuutuste programmidesse.
* Saksamaa lennufirma Lufthansa maapealsed töötajad alustasid streiki, mille tõttu tühistas ettevõte Frankfurdis 680 ja Münchenis 350 lendu.

## [[28. juuli]]
* Avati XXIX Viljandi pärimusmuusika festival.

## [[29. juuli]]
* Hispaania teatas Euroopa esimesest ahvirõugete surmajuhtumist. Varasemad surmajuhtumid olid registreeritud Aafrikas.
* Transnistria liider Vadim Krasnoselski teatas, et näeb ainsa lahendusena vastasseisus Moldovaga piirkonna iseseisvumist. Varem oli Transnistria välisminister Vitali Ignatjev rääkinud, et regiooni eesmärk on jätkuvalt ühinemine Venemaaga.
* Toimus Olenivka vangla veresaun.
* Isamaast lahkunud ühenduse Parempoolsed esindajad teatasid, et loovad 18. augustil uue erakonna.

## [[30. juuli]]
* Šiiidi vaimuliku Muqtadā aş-Şadr pooldajad jooksid Iraagis tormi Bagdadi valitsusasutuste kindlustatud tsoonile. Rahutustes sai vigastada üle 120 inimese.

## [[31. juuli]]
* Keskkonnaamet tuvastas, et AS Pajusi ABF farmi silohoidlatest lekkis silomahl ummistunud kogumisrennide tõttu sadeveekanalisatsiooni ning jõudis mööda kraavi Umbusi jõkke. See põhjustas tuhandete kalade hukkumise.

## Viited